ধরুন আপনি আমেরিকার কোন এক রাস্তায় দাঁড়িয়ে আছেন
এবং একজন জাপানী ভদ্রলোক আপনার কাছে এসে জিজ্ঞাসা করছে,
"মাফ করবেন, এই ব্লকটির নাম কি?"
এবং আপনি বলবেন, "দু;খিত, আসলে এটি ওক স্ট্রিট এবং ঐযে এলম স্ট্রিট।
এটি ২৬ নম্বর, আর ঐযে ২৭ নম্বর।"
সে বলে, " ঠিক আছে, কিন্তু ঐ ব্লকটির নাম কি তাহলে?"
আপনি বলবেন,"আসলে ব্লকের তো নাম হয় না।
রাস্তার নাম হয়; ব্লক হচ্ছে শুধুমাত্র
রাস্তাগুলোর মাঝে নামহীন জায়গা।"
সে চলে যায়, একটু বিভ্রান্ত ও হতাশ।
এখন, ধরুন আপনি দাঁড়িয়ে আছেন জাপানের কোন রাস্তায়,
আপনি আপনার পাশের মানুষটিকে বললেন,
"মাফ করবেন, এই রাস্তাটির নাম কি?"
তারা বলবেন, "ওহ, ওটা হচ্ছে ব্লক ১৭ এবং এটি ব্লক ১৬।"
এবং আপনি বলবেন ,"ঠিক আছে, কিন্তু এই রাস্তাটির নাম কি?"
এবং তারা বলবে, "আসলে রাস্তার কোন নাম নেই।
ব্লকের নাম আছে।
এইযে গুগল ম্যাপে দেখুন। ব্লক ১৪, ১৫, ১৬, ১৭, ১৮, ১৯।
সকল ব্লকেরই নাম আছে,
এবং রাস্থাগুলো হচ্ছে ব্লকের মাঝের নামহীন জায়গা।
এবং আপনি তখন বলবেন, "ঠিক আছে, তাহলে আপনারা কিভাবে বাড়ির ঠিকানা বলেন?"
সে বলে, "সহজ, আমরা আছি এখন ৮ নম্বর এলাকায়।
ব্লক ১৭, বাড়ি নম্বর ১।"
তুমি বলবে, "আচ্ছা, কিন্তু আশেপাশে হাঁটার সময়
খেয়াল করলাম যে বাড়ির নম্বর ক্রমানুসারে নেই।"
সে বলে, " অবশ্যই আছে। বাড়ির নম্বর দেওয়া হয়েছে তাদের নির্মাণের ক্রমানুসারে।
যেকোন রাস্তায় সর্বপ্রথম নির্মিত বাড়িটি হচ্ছে বাড়ি নম্বর এক।
দ্বিতীয় নির্মিত বাড়িটি হচ্ছে বাড়ি নম্বর দুই।
তৃতীয়টি তিন নম্বর। খুবই সহজ এবং স্বাভাবিক।"
তাই, আমি ভালবাসি যে কখনো কখনো আমাদের
জগতের বিপরীত দিকে যেতে হয় এই উপলব্ধির জন্য যে
অনেক অনুমানের অস্তিত্ব আমাদের জানাও ছিল না,
এবং আমাদের ধারণার বিপরীত ধারণাও বর্তমান।
উদাহরণস্বরূপ, চীনের ডাক্তাররা
যা বিশ্বাস করেন যে, তাদের দায়িত্ব আমাদের সুস্থ রাখা।
তাই, যে মাসে আপনি সুস্থ আপনি তাদের পারিশ্রমিক দেবেন,
এবং যখন আপনি অসুস্থ তারা কোন পারিশ্রমিক পাবে না কারণ তারা তাদের কাজে
ব্যর্থ হয়েছেন। তারা ধনী হয় যখন আপনি সুস্থ, অসুস্থ নন।
(হাততালি)
অধিকাংশ সংগীতে, আমরা 'এক' কে মনে করি
নিচুস্বর, স্বরলিপির শুরু: এক, দুই, তিন, চার।
কিন্তু পশ্চিম আফ্রিকান সংগীতে, 'এক' কে
ধরা হয় পংক্তির শেষ হিসেবে,
বাক্যের শেষে অনেকটা দাড়ির মত।
তাই, আপনি তা শুধু সংগীতে শুনতেই পাবেন না বরং তারা এভাবেই তাদের গান গণনা করে থাকেন।
দুই, তিন, চার, এক।
এবং এই স্বরলিপিও সঠিক।
(হাসি)
কথিত আছে যে ভারত সম্পর্কে আপনি যাই বলুন না কেন তা যেমন সত্য,
তেমনি বিপরীতটিও সত্য।
তাই, ভুলে যাবেন না, TED বা অন্য কোথাও
আপনার যে বুদ্ধিদীপ্ত চিন্তাটি রয়েছে বা যে চিন্তাটি সম্পর্কে আপনি শুনেছেন ,
তার বিপরীত ধারণাটিও সত্য হতে পারে।
সবাইকে অনেক ধন্যবাদ।